
[bookmark: _Hlk134107656][bookmark: _Hlk134107696][bookmark: _Hlk134107511]               Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Marijampolės apskrities vyriausiojo policijos komisariato (toliau – Perkančioji organizacija) ir UAB „Tomadas“ sudarytos sutarties vykdymo sisteminį[footnoteRef:3] dalinį vertinimą.  [2:   2025 m. kovo 21 d. įsakymo Nr. 1S-41 redakcija.]  [3:  Kartu vertintas ir kitų perkančiųjų organizacijų sutarčių dėl transporto priemonių nutempimo ir saugojimo paslaugų suteikimo vykdymas: 1) Marijampolės savivaldybės administracijos ir UAB „GEIVIDUS“ 2025 m. vasario 28 d. sutartis Nr. As-75 (5.44 E). Pirkimo vertimo išvada paskelbta Tarnybos tinklapyje, eil. Nr. 13; 2) Utenos apskrities vyriausiojo policijos komisariato ir Rolando Karaliaus individualios įmonės 2023 m. gegužės 4 d. sutartis Nr. 89-ST2-22. Pirkimo vertimo išvada paskelbta Tarnybos tinklapyje, eil. Nr. 12; 3) Vilniaus miesto savivaldybės administracijos ir tiekėjų grupės, kurią sudaro: UAB „TOMADAS“ ir UAB „SAUDA“, 2023 m. gegužės 4 d. sutartis Nr. A62-297/23. Pirkimo vertimo išvada paskelbta Tarnybos tinklapyje, eil. Nr. 23; 4) Tauragės apskrities vyriausiojo policijos komisariato ir  IĮ „Jomamotors“ 2024 m. lapkričio 28 d. sutartis Nr. 85-ST2-58 ir 5) Panevėžio apskrities vyriausiojo policijos komisariato ir Uždarosios akcinės bendrovės „AUTOMERA 2024 m. balandžio 16 d. sutartis Nr. 50-ST2-11. Pirmiau nurodytų sutarčių vertinimai pateikti atskirose išvadose.] 


[bookmark: _Hlk193122336]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką /pasiūlymą) data/sutarties pavadinimas, data, numeris
	„Transporto priemonių nuvežimo, pervežimo, perkėlimo ir saugojimo paslaugų pirkimas“ (Centrinėje viešųjų pirkimų informacinėje sistemoje skelbtas 2023 m. kovo 17 d., pirkimo Nr. 659278); Transporto priemonių  nuvežimo, pervežimo, perkėlimo ir saugojimo paslaugų teikimo 2023 m. gegužės 15 d. sutartis Nr. 64-ST2-14 (toliau – Sutartis)

	Pirkimo vykdymo/sutarties sudarymo teisinis pagrindas
	Įstatymas (redakcijos 2023-01-01 – 2023-12-31, 2024-01-01 – 2024-04-30, 2024-05-01 – 2024-06-20, 2024-06-21 – 2024-10-17, 2024-10-18 – 2025-01-31, 2025-02-01 – 2025-09-30, nuo 2025-10-01)

	Pirkimo rūšis pagal vertės ribas ir pirkimo būdas/pirkimo priemonės pavadinimas
	Supaprastintas pirkimas, atviras konkursas

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Planuota Pirkimo  vertė – 152 727,27 Eur be PVM (184 800,00 Eur su PVM) / Sutarties kaina – 152 727,27 Eur be PVM (184 800, 00 Eur su PVM)

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	UAB „Tomadas“ (juridinio asmens kodas 302308932) (toliau – Tiekėjas)

	Pirkimo/sutarties vertinimo apimtys/etapas
	Sisteminis dalinis Sutarties vykdymo vertinimas dėl transporto priemonių nuvežimo ir saugojimo įkainių taikymo / Po Sutarties sudarymo 

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	-

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: _Hlk194333241]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/koncesija.

II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:4], 2 dalies 1 punktas[footnoteRef:5] [4:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [5:  „Perkančioji organizacija turi siekti, kad: 1) prekėms, paslaugoms ar darbams įsigyti skirtos lėšos būtų naudojamos racionaliai“.] 


	               Dėl Sutarties įkainių
               Sutarties 4 punkte yra nustatyti paslaugų suteikimo įkainiai:
[image: ]
               Sutarties 12 punkte nustatyta, kad: „Teikėjas įsipareigoja teikti paslaugas pagal Teikėjo pasiūlyme nurodytus ir Sutartyje nustatytus įkainius, kurie yra fiksuoti <...>“.
               Tarnyba, išanalizavusi Perkančiosios organizacijos pateiktus duomenis[footnoteRef:6], nustatė, kad tais atvejais, kai su Tiekėju atsiskaito transporto priemonių savininkai (valdytojai), buvo taikyti Sutartyje nenumatyti įkainiai, t. y. darbo grupės[footnoteRef:7] išvadoje nurodyti 2 atvejai, kai nuo leidimo atsiimti transporto priemonę išdavimo dienos transporto priemonės savininkas ir (ar) valdytojas sumokėjo UAB „Tomadas“ pagal įkainius, kurie nėra nustatyti Sutartyje. Darbo grupė pažymėjo, kad: [6:  Perkančiosios organizacijos 2025 m. rugsėjo 22 d. raštas Nr. 64-S-3932.]  [7:  Perkančiosios organizacijos 2025 m. rugsėjo 22 d. rašte Nr. 64-S-3932 nurodyta, kad „Sutarties vykdymo metu Marijampolės aps. VPK viršininko 2025 m. sausio 10 d. įsakymu Nr. 64-V-10 „Dėl darbo grupės sudarymo“ buvo sudaryta darbo grupė, kurios tikslas buvo atlikti Sutarties sąlygų vykdymo patikrinimą“.] 

               „- 96,80 Eur pagal pinigų priėmimo kvitą ABU Nr. 6342998 buvo sumokėta už paslaugas, teikiamas ne pagal Sutartį, tai yra 2024 m. lapkričio 14 d. Marijampolės aps. VPK išdavė leidimą atsiimti transporto priemonę „Peugeot Boxer“;
               - 145,20 Eur pagal pinigų priėmimo kvitą ABU Nr. 6153856 buvo sumokėta už paslaugas, teikiamas ne pagal Sutartį, tai yra 2024 m. lapkričio 29 d. Marijampolės aps. VPK išdavė leidimą atsiimti transporto priemonę „Renault Premium“. Iš UAB „Tomadas“ darbo grupei pateiktų dokumentų matyti, kad UAB „Tomadas“, išdavus leidimą atsiimti transporto priemonę, transporto priemonės savininkams ir (ar) valdytojams taiko Sutartyje nenustatytą įkainį, kuris yra 24,20 Eur su PVM, už kiekvieną papildomą dieną iki tol, kol bus atsiimta transporto priemonė iš UAB „Tomadas“ saugojimo aikštelės <...>“.
                Sutarties 2 punkte yra nustatyti paslaugų teikimo atvejai, kai už transporto priemonių priverstinį nutempimą ir saugojimą moka tretieji asmenys, t. y. transporto priemonių savininkai (valdytojai), bei nurodyti transporto priemonių saugojimo laikotarpiai: „2.1. priverstinis transporto priemonės nuvežimas vykdomas Lietuvos Respublikos saugaus eismo automobilių keliais įstatymo 33 straipsnio 1 dalyje nustatytais atvejais, kai įtariama, kad transporto priemonė vairuojama neblaivaus ar apsvaigusio nuo psichiką veikiančių medžiagų asmens, taip pat vadovaujantis Lietuvos Respublikos administracinių nusižengimų kodekso (toliau – ANK) 603 straipsniu, ir jų saugojimas (iki sprendimo konfiskuoti transporto priemonę įsiteisėjimo, faktinio transporto priemonės perdavimo realizuoti ar sunaikinti, kai toks sprendimas priimamas iki bylos išnagrinėjimo, arba, kai priimtas sprendimas grąžinti transporto priemonę atsiėmimo dienos); 
2.2. kiti nei Sutarties 2.1 papunktyje nustatyti atvejai, kai transporto priemonės paimamos (nuvežamos) ir saugomos, vadovaujantis Lietuvos Respublikos baudžiamojo proceso kodekso (toliau – BPK) normomis ir ANK 599 straipsniu (nuo sprendimo grąžinti transporto priemonę priėmimo ar įsiteisėjimo dienos, jeigu teisės aktuose yra nustatytas tokio sprendimo apskundimo terminas, iki atsiėmimo dienos)“. 
               Sutarties 5 punkte aptarta, kad: „Teikėjo pasiūlyme nurodyti ir Sutartyje užfiksuoti įkainiai galioja ir taikomi visą Sutarties pagrindu nuvežtų transporto priemonių saugojimo laikotarpį“. Tai reiškia, kad iki faktinio transporto priemonės atsiėmimo momento transporto priemonių savininkams (valdytojams) privalo būti taikomi Sutarties 4 punkte nustatyti įkainiai.
               Perkančioji organizacija, nustačiusi, kad transporto priemonių savininkams (valdytojams) paslaugos teikiamos ne pagal Sutartyje nustatytus įkainius, pateikė Tiekėjui pretenziją[footnoteRef:8], kuria reikalavo „<...> UAB „Tomadas“ laikytis Sutarties ir taikyti Sutartyje nustatytus įkainius viso transporto priemonių saugojimo laikotarpiu. Jeigu po pretenzijos gavimo dienos UAB „Tomadas“ ir toliau netinkamai vykdys Sutartį, Marijampolės aps. VPK spręs dėl Sutartyje nustatytos atsakomybės taikymo“. [8:  Perkančiosios organizacijos 2025 m. rugsėjo 22 d. rašto Nr. 64-S-3932 10 priedas.] 

               Tiekėjas nesutiko su Perkančiosios organizacijos pozicija dėl netinkamo įkainių pagal Sutartį taikymo ir savo poziciją išdėstė[footnoteRef:9], atsakydamas į Perkančiosios organizacijos reikalavimą: [9:  Perkančiosios organizacijos 2025 m. rugsėjo 22 d. rašto Nr. 64-S-3932 11 priedas.] 

„Įgijęs teisę atsiimti priverstinai nuvežtą transporto priemonę (t. y. savo turtą) jos savininkas ir (ar) valdytojas atsiimti ją iš paslaugos teikėjo aikštelės privalo nedelsiant. Tolesnis transporto priemonės laikymas paslaugos teikėjui priklausančioje aikštelėje, asmeniui įgijus teisę atsiimti priverstinai nuvežtą transporto priemonę, tačiau to nepadarant yra vykdomas dėl paties priverstinai nuvežtos transporto priemonės savininko ir (ar) valdytojo veiksmų, kurių pasekmių
Sutartis nereguliuoja. Todėl paslaugos teikėjas (šiuo atveju – UAB „Tomadas“), kaip verslo subjektas, turi teisę nustatyti savo paslaugų kainą ir ją taikyti asmenims, kurie savo transporto priemones laiko jų saugojimo aikštelėje. Lietuvos apeliacinis teismas 2023-06-29 nutartyje civilinėje byloje Nr. e2A-372-370/2023 yra konstatavęs, jog esant išduotiems leidimams atsiimti transporto priemones, šios nebėra saugomos, siekiant užtikrinti viešąjį interesą ir (ar) policijos reikmes <…>“. 
                Perkančioji organizacija, atsakydama[footnoteRef:10] į Tiekėjo raštą, nurodė, kad: „<...> Pranešime nurodyti argumentai nesuteikia jokio objektyvaus pagrindo konstatuoti, jog Marijampolės aps. VPK Rašte nurodytos pretenzijos dėl Sutarties netinkamo vykdymo yra neteisingos ir nuginčytos Pranešime pateiktais argumentais. Atsižvelgdami į tai, kas išdėstyta, pakartotinai raginame UAB „Tomadas“ laikytis Sutarties ir taikyti Sutartyje nustatytus įkainius per visą transporto priemonių saugojimo laikotarpį. Tikimės geranoriško bendradarbiavimo“. [10:  Perkančiosios organizacijos 2025 m. rugsėjo 22 d. rašto Nr. 64-S-3932 12 priedas.] 

                Atkreiptinas dėmesys į tai, kad Tarnybai buvo pateikti duomenys apie suteiktas pagal Sutartį paslaugas tretiesiems asmenims, t. y. 265 vnt. pinigų perdavimo kvitų ir 15 PVM sąskaitų-faktūrų. Iš Tarnybai pateiktų duomenų nėra nustatyta atvejų, kad Tiekėjas taikytų netinkamus įkainius.
               Pažymėtina, kad abi Sutarties šalys savo pozicijas dėl tretiesiems asmenims (transporto priemonių savininkams (valdytojams)) teikiamų transporto priemonės saugojimo paslaugų grindė teismų praktika, pvz. Perkančioji organizacija nurodė[footnoteRef:11], jog: „Šiaulių apygardos teismas 2022 m. gruodžio 21 d. nutartyje civilinėje byloje Nr. E2A550- 856/20221 konstatavo, kad „Apeliacinės instancijos teismas atkreipia dėmesį, kad priverstinai nuvežtos transporto priemonės saugojimas yra ne baudimas už padarytą veiką, o teikiama paslauga, kuria užtikrinamas turto saugumas. Pasaugos kaina negali būti paslaugos teikimo sąnaudomis bei rinkos kaina nepateisinamo dydžio, nes tai reikštų dar vienos sankcijos asmeniui už tuos pačius veiksmus, dėl kurių taikomas priverstinis nuvežimas, taikymą. Dvigubas baudimas už tuos pačius veiksmus yra negalimas. Pažymėtina, kad atsakovų delsimas atsiimti priverstinai saugomą transporto priemonę, negali būti pagrindas apeliantei reikalauti, jog už transporto priemonės saugojimą atsakovai sumokėtų po 24,20 Eur už vieną saugojimo parą. Dėl to, kad atsakovai nedėjo pastangų kuo greičiau pasiimti priverstinai saugomą transporto priemonę po leidimo atsiimti transporto priemonę išdavimo dienos, jie turi pareigą sumokėti UAB „Tomadas“ už transporto priemonės saugojimą už 97 kalendorines dienas“, o Tiekėjas yra nurodęs,[footnoteRef:12] kad, pvz.: „2020-01-09 Lietuvos apeliacinio teismo teisėjų kolegija civ. byloje Nr. e2A-51-585/2020 aiškiai konstatavo, jog teikėjas, po to, kai tam teisę turinti valstybinė institucija priima sprendimą grąžinti priverstinai policijos sulaikytą transporto priemonę jos teisėtam valdytojui, turi teisę taikyti kitą, nei numatyta sutartyje ar atitinkamų komisariatų įkainių: „komercinis įkainis yra taikomas teisei veiksmų, kurių pasekmių Sutartis nereguliuoja“. Todėl UAB „Tomadas“, kaip verslo subjektas, turi teisę nustatyti savo paslaugų kainą ir ją taikyti asmenims, kurie savo transporto priemones laiko jų saugojimo aikštelėje. Dėl šios priežasties saugojimo kaina, kuri turi būti mokama po to, kai transporto priemonės savininkas, gavęs policijos įstaigos leidimą, neatsiima jam neatiduodamos transporto priemonės dėl to, kad nevykdo įstatymo reikalavimo sumokėti nuvežimo ir saugojimo kainą iki atsiėmimo, gali būti nustatoma kita, nei ta, kuri numatyta Sutartyje. Kitaip būtų sudarytos sąlygos neteisėtus veiksmus atliekančiam transporto priemonės savininkui tokiais neteisėtais veiksmais sukurti nuostolius kuriančias išlaidas sąžiningam ir teisėtai verslą vykdančiam ūkio subjektui”. [11:  Perkančiosios organizacijos 2025 m. rugsėjo 22 d. rašto Nr. 64-S-3932 10 priedas.]  [12:  Perkančiosios organizacijos 2025 m. rugsėjo 22 d. rašto Nr. 64-S-3932 9 priedas.] 

               Tarnybos vertinimu, Sutartyje nustatyti įkainiai turi galioti visą Sutarties laikotarpį, kadangi Sutarties 12 punkte numatyta, kad: „Teikėjas įsipareigoja teikti paslaugas pagal Teikėjo pasiūlyme nurodytus ir Sutartyje nustatytus įkainius, kurie yra fiksuoti <...>“. 
               Tarnyba atkreipia dėmesį į tai, kad Tiekėjas transporto priemonę perima ir saugo vykdydamas viešojo pirkimo sutartį, todėl negali vienašališkai pakeisti šių santykių pobūdžio ir tretiesiems asmenims (transporto priemonių savininkams) pradėti taikyti naujų (komercinių) įkainių, kai pats transporto priemonės saugojimo pagrindas ir paslaugų kainodara kyla iš Sutarties.
               Atsižvelgiant į tai, kad Sutartyje nebuvo numatytas skirtingų įkainių dydžių taikymas iki ir po leidimo atsiimti transporto priemonę išdavimo dienos, Sutarties 4 punkte užfiksuoti įkainiai turi būti taikomi visam Sutarties pagrindu nuvežtų transporto priemonių saugojimo laikotarpiui[footnoteRef:13]. [13:  Klaipėdos apygardos teismo 2024 m. spalio 10 d. nutartis Nr. E2A-825-796/2024. ] 

               Sutarties 21 punkte nustatyta, kad: „Teikėjui nevykdant esminių Sutarties nuostatų arba jas vykdant netinkamai (išskyrus vėlavimą atvykti į iškvietime nurodytą vietą) ir per Užsakovo nustatytą pagrįstą terminą šių trūkumų neištaisius ir (ar) nepašalinus, Užsakovo reikalavimu Teikėjui taikoma 3 000 Eur (trijų tūkstančių eurų 00 ct) dydžio bauda“, o Sutarties 32 punkte apibrėžta, kas laikoma esminėmis Sutarties sąlygomis: „<...> 32.2. Sutarties kaina, įkainiai, kainodaros taisyklės <...>“. 
               Atsižvelgiant į pirmiau išdėstytą, Tarnybos vertinimu, Perkančioji organizacija, nustačiusi, kad Tiekėjas pažeidė esminę Sutarties sąlygą, turėjo taikyti Sutarties 21 punkte nustatytą procedūrą, t. y. nustatyti pagrįstą terminą pažeidimui ir (ar) jo padariniams pašalinti bei įvertinti, ar Tiekėjas šį reikalavimą įvykdė.             
               Pažymėtina, kad Pirkimo pasiūlymo formoje yra nurodytas preliminarus transporto priemonių saugojimo laikas, kuris yra matuojamas paromis. Tiekėjas, ketindamas dalyvauti pirkime ir kilus neaiškumui, iki pasiūlymų pateikimo termino turi teisę Perkančiosios organizacijos klausti dėl numatyto preliminaraus transporto priemonių saugojimo laiko, t. y. ar nustatytas transporto priemonių saugojimo laikas yra pakankamas, įvertindamas, kad transporto priemonių savininkai (valdytojai) savo transporto priemones gali atsiimti ne iš karto po leidimo išduoti transporto priemonę išdavimo dienos. Tiekėjas, teikdamas pasiūlymą, siūlė transporto priemonių saugojimo paslaugų įkainį[footnoteRef:14], kuris šiuo atveju buvo nurodytas – 0 Eur. Pažymėtina, kad transporto priemonių saugojimo paslaugą teikiant nemokamai, Perkančiojoje organizacijoje nėra vedama transporto priemonių saugojimo laiko apskaita[footnoteRef:15], kas reiškia, jog nėra tinkamai vykdoma Sutarties priežiūra, t. y. Perkančioji organizacija nežino, kiek laiko transporto priemonės buvo saugomos.  [14:  ]  [15:  Perkančiosios organizacijos 2025 m. spalio 27 d. rašto Nr.64-S-4425 5 punkte nurodyta, jog „<...> Transporto priemonių saugojimo parų skaičius nėra fiksuojamas Sutarties apskaitos dokumentuose, nes pagal Sutarties 4 punktą vienos paros saugojimo įkainis yra 0 Eur. Tuo tarpu nuvežimo įkainis atitinkamai 240,00 Eur (iki 3,5 t) ir 470,00 Eur (daugiau kaip 3,5 t) be PVM. Dėl šios priežasties ir Marijampolės aps. VPK pateiktose sąskaitose taip pat nėra nurodytas saugojimo laikotarpis, nes saugojimo parų skaičius neturi įtakos suteiktų paslaugų kainai <...>.] 

               Dėl Sutarties vertės
               Sutarties 30 punkte nustatyta: „Sutartis įsigalioja nuo 2023-06-16 ir galioja iki visiško Šalių įsipareigojimų įvykdymo, arba iki kol bus pasiekta maksimali Sutarties vertė, tačiau ne ilgiau kaip 37 (trisdešimt septynis) mėnesius įskaitant 30 k. d. apmokėjimo terminą ir galimus pratęsimus nuo Sutarties įsigaliojimo dienos. Paslaugų teikimo terminas – 36 (trisdešimt šeši) mėnesiai. Maksimali Sutarties vertė – 184 800,00 (vienas šimtas aštuoniasdešimt keturi tūkstančiai aštuoni šimtai eurų 00 ct) Eur su PVM“.
               Tarnyba kreipėsi[footnoteRef:16] į Perkančiąją organizaciją, prašydama „<...> nurodyti, už kokią sumą yra suteikta Paslaugų Jūsų atsakymo Tarnybai išsiuntimo dieną. Taip pat, prašome paaiškinti, kaip apskaičiuota suteiktų Paslaugų vertė, atsižvelgiant į tai, kad už Paslaugas moka ir Perkančioji organizacija, ir transporto priemonės savininkai (valdytojai). Pateikite paaiškinimus pagrindžiančius dokumentus, pvz. pateikite eksportuotą ataskaitą iš SABIS apie atsiskaitymus su tiekėju“.  [16:  Tarnybos 2025 m. rugsėjo 8 d. raštas Nr. 4S-1110.] 

                Perkančioji organizacija nurodė[footnoteRef:17], kad: „Atsakymo Tarnybai išsiuntimo dieną paslaugų pagal Sutartį suteikta už 97 259,80 Eur su PVM (8 priedas). Paaiškiname, kad suteiktų paslaugų vertė apskaičiuota sudedant sąskaitose faktūrose nurodytas sumas už suteiktas paslaugas, už kurias moka Marijampolės aps. VPK. Marijampolės aps. VPK nekaupia transporto priemonių savininkams ir (ar) valdytojams išrašytų sąskaitų, tačiau pasirinktinai atlieka Sutarties vykdymo sąlygų, įskaitant ir transporto priemonių savininkams ir (ar) valdytojams išrašytų sąskaitų kontrolę (daugiau informacijos šio rašto 2.2 papunktyje), taip pat darbuotojas, atsakingas už transporto priemonių apskaitą, kas mėnesį sutikrina UAB „Tomadas“ pateiktus priverstinai nuvežtų transporto priemonių sąrašus“. [17:   Perkančiosios organizacijos 2025 m. rugsėjo 22 d. raštas Nr. 64-S-3932.] 

                Tarnyba pakartotinai kreipėsi į Perkančiąją organizaciją[footnoteRef:18], kadangi „2025 m. rugsėjo 22 d. Perkančiosios organizacijos rašto Nr. 64-S-3932 3 punkte nurodyta, kad: „Atsakymo Tarnybai išsiuntimo dieną paslaugų pagal Sutartį suteikta už 97 259,80 Eur su PVM (8 priedas). Paaiškiname, kad suteiktų paslaugų vertė apskaičiuota sudedant sąskaitose faktūrose nurodytas sumas už suteiktas paslaugas, už kurias moka Marijampolės aps. VPK. Marijampolės aps. VPK nekaupia transporto priemonių savininkams ir (ar) valdytojams išrašytų sąskaitų, tačiau pasirinktinai atlieka Sutarties vykdymo sąlygų, įskaitant ir transporto priemonių savininkams ir (ar) valdytojams išrašytų sąskaitų, kontrolę <...>“. Pažymėtina, kad Pirkimo objektu apibrėžtos paslaugos pagal Sutartyje numatytus įkainius turi būti teikiamos tiek Perkančiajai organizacijai, tiek tretiesiems asmenims. Pakartotinai prašome nurodyti, už kokią sumą yra suteikta Paslaugų Jūsų atsakymo Tarnybai išsiuntimo dieną. Tretiesiems asmenims suteiktų Paslaugų vertę pagrįskite apskaitos duomenimis“. [18:  Tarnybos 2025 m. spalio 13 d. raštas Nr. 4S-1254.] 

                Perkančioji organizacija, atsakydama į pakartotinį Tarnybos prašymą, nurodė[footnoteRef:19]: „<...>  Marijampolės aps. VPK po rašto išsiuntimo Tarnybai kreipėsi į UAB „Tomadas“, kaip Sutarties šalį, prašydamas pateikti transporto priemonių savininkams ir (ar) valdytojams išrašytas sąskaitas faktūras ir kvitus už suteiktas paslaugas pagal Sutartį nuo Sutarties įsigaliojimo dienos iki šio rašto išsiuntimo dienos. Marijampolės aps. VPK šiuos dokumentus gavo ir teikia Tarnybai (2 priedas). Transporto priemonių savininkams ir (ar) valdytojams suteikta paslaugų nuo Sutarties pradžios iki šio rašto išsiuntimo dienos už 99 413,6 Eur su PVM. Marijampolės aps. VPK suteikta paslaugų nuo Sutarties pradžios iki šio rašto išsiuntimo dienos už 99 873,4 Eur su PVM (Marijampolės aps. VPK 2025 m. rugsėjo 22 d. rašto Nr. 64-S-3932 „Dėl informacijos ir dokumentų pateikimo“ išsiuntimo dieną suteikta už 97 259,80 Eur su PVM). Bendra suma 199 287 Eur su PVM.  <...> Marijampolės aps. VPK gavęs iš UAB „Tomadas“ sąskaitas faktūras ir kvitus už suteiktas paslaugas transporto priemonių savininkams ir (ar) valdytojams ir nustatęs, kad yra viršyta maksimali Sutarties vertė, nedelsdamas ėmėsi veiksmų inicijuoti naują viešąjį pirkimą dėl transporto priemonių priverstinio nuvežimo ir saugojimo paslaugų įsigijimo (Centrinėje viešųjų pirkimų informacinėje sistemoje pirkimo ID 5099754)“. [19:  Perkančiosios organizacijos 2025 m. spalio 27 d. raštas Nr. 64-S-4425.] 

                Tarnyba nustatė, kad pirmiau nurodytas viešasis pirkimas yra nutrauktas[footnoteRef:20]. [20:  
] 

                Tarnyba 2026 m. gegužės 22 d. el. paštu kreipėsi į Perkančiosios organizacijos atstovą, prašydama „<...> nurodyti, ar UAB "TOMADAS" (ne) teikia paslaugas pagal Sutartį <…>”.
                Perkančiosios organizacijos atstovas 2026 m. gegužės 26 d. el. paštu informavo, kad Sutartis yra vykdoma, t. y. „<...> UAB „Tomadas“ teikia paslaugas pagal 2023 m. gegužės 15 d. transporto priemonių nuvežimo, pervežimo, perkėlimo ir saugojimo paslaugų teikimo sutartį Nr. 64-ST2-14” bei informavo, kad: „<...> 2026 m. balandžio 30 d. yra paskelbtas viešasis pirkimas dėl transporto priemonių, pervežimo perkėlimo ir saugojimo paslaugų (ID: 7579887). Šiuo metu atliekamos viešojo pirkimo procedūros”. 
Gavusi vertinimo išvados projektą[footnoteRef:21], Perkančioji organizacija informavo[footnoteRef:22], kad „2026 m. gegužės 28 d. Marijampolės apskr. VPK ir UAB „Goldas“ pasirašė naują transporto priemonių nuvežimo, pervežimo, perkėlimo ir saugojimo paslaugų sutartį Nr. 64-ST2-15, paslaugas šiuo metu teikia UAB „Goldas““. [21:  Tarnybos 2026 m. birželio 16 d. raštas Nr. 4S-841.]  [22:  Perkančiosios organizacijos 2026 m. birželio 22 d. raštas Nr. 64-S-2482.] 

                Tarnyba atkreipia dėmesį į tai, kad iš pradžių Perkančioji organizacija netinkamai skaičiavo suteiktų pagal Sutartį paslaugų vertę, nes vertino tik tų paslaugų vertę, už kurias moka pati Perkančioji organizacija. Vėliau, Tarnybai paprašius, kreipėsi į Tiekėją dėl duomenų pateikimo apie tretiesiems asmenis, t. y. transporto priemonių savininkams (valdytojams), suteiktas pagal Sutartį paslaugas. Tai reiškia, kad Perkančioji organizacija iki to momento, kol Tarnyba nepaprašė duomenų apie tretiesiems asmenis suteiktų pagal Sutartį paslaugų vertę, netinkamai vykdė Sutarties priežiūrą.
                Pažymėtina, kad nuo momento, kai yra pasiekiama maksimali Sutarties vertė, Sutartis laikytina pasibaigusia (negaliojančia). Sutarties šalių veiksmai, kai paslaugos yra teikiamos pasiekus pradinę Sutarties vertę, laikytini draudžiamais (negalimais), kas suponuoja Įstatymo pažeidimus.
                Apibendrinant išdėstytą, Tarnyba konstatuoja, jog Perkančioji organizacija, neužtikrino tinkamos Sutarties vykdymo priežiūros, t. y. už esminį Sutarties sąlygų pažeidimą nepritaikė Tiekėjui Sutartyje numatytų sankcijų, nesekė informacijos apie išpirktą paslaugų pagal Sutartį vertę, todėl ją viršijo ir tuo pažeidė Įstatymo 17 straipsnio 1 dalyje įtvirtintą skaidrumo principą bei 2 dalies 1 punkte nurodytą racionalaus lėšų naudojimo tikslą. Be to, Perkančioji organizacija įsigydama paslaugas iš Tiekėjo pasibaigus Sutarčiai, jas įsigijo neteisėtai, t. y. neįvykdžius viešojo pirkimo procedūrų, nesilaikydama Įstatymo teisinio reguliavimo reikalavimų. Tokiu būdu Perkančioji organizacija pažeidė Įstatymo 17 straipsnio 1 dalyje įtvirtintus skaidrumo ir lygiateisiškumo principus bei 2 dalies 1 punkte nurodytą racionalaus lėšų naudojimo tikslą.



III dalis. Kiti nustatyti pažeidimai

	[bookmark: _Hlk356651]1.
	Įstatymo 17 straipsnio 1 dalis[footnoteRef:23] [23:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.] 


	                Sutarties 17 punkte numatyta, kad: „Už Sutarties 2 punkte nurodytas paslaugas Teikėjui sumoka transporto priemonės savininkas ir (ar) valdytojas (solidariai). Teikėjas sąskaitose ir kvituose už Sutarties 2 punkte nurodytas paslaugas privalo nurodyti, už kokias paslaugas, kokios transporto priemonės ir už kokį saugojimo laikotarpį yra išrašytas dokumentas apmokėti“.
               Tiekėjo trečiajam asmeniui, t. y. transporto priemonės savininkui (valdytojui), pvz., 1) 2023 m. rugpjūčio 16 d. pateiktoje PVM sąskaitoje faktūroje serija TOM1 Nr. 0006148, nurodyta, kad už „tech. paslaugas“ reikia sumokėti 1 137,40 Eur su PVM. Iš pirmiau nurodytos informacijos matyti, kad transporto priemonės savininkui (valdytojui) nėra nurodyta, kokios konkrečiai techninės paslaugos buvo suteiktos, kokiai transporto priemonei (-ėms) bei nepateikta informacija apie saugojimo laikotarpį; 2) 2024 m. sausio 29 d. pateiktame pinigų priėmimo kvite serija ABU Nr.6152622 , nurodyta, kad už automobiliui VW Passat valstybinis numeris (nenurodomas) suteiktas paslaugas reikia sumokėti 290,40 Eur su PVM. Iš pirmiau nurodytos informacijos matyti, kad transporto priemonės savininkui (valdytojui) nėra nurodyta, kokios konkrečiai techninės paslaugos buvo suteiktos bei nepateikta informacija apie saugojimo laikotarpį, kaip to reikalaujama Sutarties 17 punkte. 
                Atsižvelgiant į tai, kad transporto priemonių savininkams (valdytojams) PVM sąskaitos faktūros ir pinigų priėmimo kvitai[footnoteRef:24] yra išrašomi ne pagal Sutartyje nustatytą tvarką[footnoteRef:25], o Perkančioji organizacija šių duomenų nekontroliuoja, konstatuotina, jog ji netinkamai vykdo Sutarties priežiūrą, todėl tokiu būdu Perkančioji organizacija pažeidė Įstatymo 17 straipsnio 1 dalyje įvirtintą skaidrumo principą. [24:  2025 m. spalio 6 d. UAB „Tomadas“  raštas Nr. 64-G-13154. ]  [25:  „Už Sutarties 2 punkte nurodytas paslaugas Teikėjui sumoka transporto priemonės savininkas ir (ar) valdytojas (solidariai). Teikėjas sąskaitose ir kvituose už Sutarties 2 punkte nurodytas paslaugas privalo nurodyti, už kokias paslaugas, kokios transporto priemonės ir už kokį saugojimo laikotarpį yra išrašytas dokumentas apmokėti“.] 




IV dalis. Sprendimas

	               
Atsižvelgdama į tai, kad Sutartis nebegalioja ir Tiekėjas šiuo metu neteikia transporto priemonių pervežimo, perkėlimo ir saugojimo paslaugų[footnoteRef:26], Tarnyba apsiriboja šios išvados II ir III dalyse kvalifikuotų pažeidimų konstatavimu. [26:  Perkančioji organizacija 2026 m. birželio 22 d. rašte Nr. 64-S-2482 nurodė: „<...> informuojame, kad Marijampolės apskr. VPK ir UAB „Tomadas“ 2023 m. gegužės 15 d. pasirašyta Transporto priemonių nuvežimo, pervežimo, perkėlimo ir saugojimo paslaugų sutartis nebegalioja. 2026 m. gegužės 28 d. Marijampolės apskr. VPK ir UAB „Goldas“ pasirašė naują transporto priemonių nuvežimo, pervežimo, perkėlimo ir saugojimo paslaugų sutartį Nr. 64-ST2-15, paslaugas šiuo metu teikia UAB „Goldas“.
] 

               Tarnyba, atsižvelgdama į Pirkimo vertinimo išvados II ir III dalyse konstatuotus Įstatymo pažeidimus, vadovaudamasi teisingumo ir protingumo kriterijais, rekomenduoja Perkančiajai organizacijai, atlikus naują viešąjį pirkimą ir sudarius naują transporto priemonių priverstinio nuvežimo ir saugojimo paslaugų sutartį: 
    a) reguliariai tikrinti, kaip tiekėjas laikosi sutarties sąlygų (ypač tų, kurių vykdymo trūkumai užfiksuoti šioje vertinimo išvadoje);
    b) sudarius naują viešojo pirkimo sutartį raštu fiksuoti tiekėjo daromus sutarties vykdymo pažeidimus ir nedelsiant raštu kreiptis į tiekėją dėl pažeidimų pašalinimo. Už pažeidimus taikyti tiekėjui sutartyje numatytas sankcijas (baudas) ir spręsti dėl įtraukimo į Nepatikimų tiekėjų sąrašą. Esant pagrindui, nutraukti sutartį ir spręsti dėl tiekėjo įtraukimo į Nepatikimų tiekėjų sąrašą.



Pastabos

	 -




Direktorius                                                                                                                               Darius Vedrickas

riby ir Kitos transportavimo paslaugos uz 1 km

Paslaugy pavadinimas Mato | Ikainis Eur

3. |Transporto pricmones iki 3.5 t saugojimas Para 0,00
4. |Transporto priemonés daugiau kaip 3,5 t saugojimas Para 0,00
5. |Transporto pricmoniy (nu)vezimo paslaugos uz pirkimo objekto Km. 0,00





image3.png
Pirmos pirkimo dalies pasialymo kaina:

o . Kaina
Eil | Pirkimo objektas | Mato vienetas | Preliminarus kiekis | Vieneto ikainis | o tIRL
Nr. EUR be PVM i

I 2 3 p] 5 5

Transporto priemonds
L | oo pima Vit 165 20 39600
Transporto priemonés
2. | daugiau kaip 3,51 Vi, 45 a7 21150
nuvezimas
3, || Trdpordo peiemants Para 38100 0 0
iki 3.5 t saugojimas
Transporto priemonés
4. | daugiau kaip 3,5 t Para 9300 0 0
saugojimas
“Transporto priemoniy
(nu)vezimo paslaugos
5 | uz pirkimo objekto - - . .
| ribuir kitos
ransportavimo
paslaugos uZ | km
6. Kaina EUR be PVM (6 stulpelio 1-5 eiluéiy reikimiy suma) 60750
7. | PVM (pildoma, jei taikoma) 21% 12757,50
4. | Pirmos pirkimo dalies ,Marijampolés, Kalvarijos, Kazly Rados ir Vilkaviskio e

rajono savivaldybés* pasialymo kaina (EUR su PVM)





image4.png
Pk prckims
potcios oas ovewanze
eparamess ssw 224500
Bespblbos v

rekaumisns





image5.png
DEL SUTARTIES VYKDYMO

Atsakydami | Jasy 2025-09-19 praneSima dél sutarties Nr. 64-ST2-14 (toliau - Sutartis)
Vykdymo. siungiame pagal sutarti 64-ST2-14 suteikty paslaugy apmokejimo dokumentus:
Pridedama: pinigy - primimo kvitai 265vnt:

PVM saskaitos faktiiros I5vnt.





